<classify> Mfuko wa Maendeleo ya Mpira wa Miguu FDF upo katika katiba ya Shirikisho la Soka Tanzania TFF na jukumu lake ni kubuni vyanzo mbalimbali vya mapato ambavyo vitasaidia Shirikisho kutekeleza kazi zake mbalimbali za maendeleo ya mpira wa miguu.Akizungumza na gazeti hili, Murusuri alisema Watanzania wameonesha moyo wa kuipenda Serengeti boys na kuiamini kwani wamekuwa wakiichangia. Tunamshukuru Waziri wa Habari, Utamaduni, Sanaa na Michezo kwa jinsi alivyowahamasisha Watanzania kuichangia Serengeti boys lakini bado tunahitaji michango hivyo waendelee kuchanga, alisema Murusuri.Serengeti Boys ni Almasi kwetu, mataifa mengine wanaitamani, hivyo tuna wajibu wa kuitunza ili iwe timu ya Taifa ya baadae, alisema Murusuri Pia Murusuru alisema mpaka sasa wamekusanya shilingi milioni 400 na wengine ambao waliahidi wanaendelea kuwasilisha na lengo la kamati ya kuhasisha kuichangia Serengeti boys ilikuwa kukusanya shilingi bilioni moja.Unaweza kutoa mchango kupitia akaunti ya benki ya TFF Football Development Fund Na. 0086628003 ambayo ipo Dimond Trust Benki Tawi la barabara ya Nyerere au Airtel Money 0692444888.Alisema katika soka Serengeti Boys imeonesha njia na anatarajia pia itakuwa timu ya kwanza kuitoa kimasomaso Tanzania kwa kufika mbali katika mashindano hayo makubwa. Kwa mara ya mwisho Tanzania ilishiriki fainali za Mataifa ya Afrika mwaka 1980 wakati timu ya taifa ya wakubwa, Taifa Stars, ilipotolewa katika hatua ya makundi nchini Nigeria.Mashindano hayo ya 12 yanashirikisha timu nane ambazo zipo kwenye makundi mawili, kundi A lina timu za wenyeji Gabon, Guinea, Camroon na Ghana na kundi B lina timu za Tanzania, Mali, Niger na Angola.Serengeti boys itafungua dimba na bingwa mtetezi Mali Mei 15 mjini Libreville Gabon ambako kundi B litakuwa likicheza. Mchezo huo utachezwa saa 9:00 za Gabon ambapo ni sawa na saa 12:00 za Tanzania na mchezo wa pili utakuwa dhidi ya Niger Mei 18 saa 9:00 za Gabon sawa na saa 12:00 za Tanzania Mchezo wa mwisho kwenye makundi itacheza na Angola, Mei 21 saa 2:00 mbili usiku sawa na 5:00 usiku za Tanzania. Kundi A ndilo litakalofungua mashindano ambapo wenyeji Gabon watacheza na Guinea ikifuatiwa na Cameroon ambaye ataoneshana ubabe na Ghana mjini Port Gentil.  <topic>: michezo 